LAST(1)

НАЗИВ
last, lastb - приказује списак последњих пријављених корисника

УВОД

last [опције] [корисничко-име...] [конзола...]

lastb [опције] [корисничко-име...] [конзола...]

ОПИС

last тражи уназад кроз /var/log/wtmp датотеку (или датотеку одређену опцијом -f) и приказује списак свих пријављених (и одјављених) корисника од времена стварања датотеке. Једно или више корисничких-имена и/или конзола може бити дато, у ком случају ће last приказати само уносе који одговарају тим аргументима. Називи конзола се могу скратити, и тада је last 0 исто као и last tty0.

Приликом хватања сигнала SIGINT (створеног тастером прекида, обично је то Ктрл-C) или „SIGQUIT“ сигнала, last ће приказати докле је стигао са претрагом датотеке; у случају сигнала SIGINT last ће се тада окончати.

Псеудо корисник reboot се бележи приликом сваког поновног подизања система. Стога ће last reboot приказати дневник свих поновних подизања система од времена стварања датотеке.

lastb је исто што и last, осим што по основи приказује дневник /var/log/btmp датотеке, која садржи све неуспеле покушаје пријављивања.

ОПЦИЈЕ

-a, --hostlast
    Приказује назив домаћина у последњој колони. Корисно у комбинацији са опцијом --dns.

-d, --dns
    За не-локална пријављивања, Линукс чува не само назив домаћина удаљеног домаћина, већ његов ИП број такође. Ова опција преводи ИП број назад у назив домаћина.

-f, --file датотека
    Говори last-у да користи специфичну датотеку уместо /var/log/wtmp. Опција --file може бити дата више пута, и све наведене датотеке биће обрађене.

-F, --fulltimes
    Исписује пуна времена и датуме пријављивања и одјављивања.

-i, --ip
    Као --dns , али приказује ИП бројеве домаћина уместо назива.

-број; -n, --limit број
    Говори last-у колико редова да прикаже.

-p, --present време
    Приказује кориснике који су били присутни у наведном времену. Ово је као коришћење опција --since и --until заједно са истим временом.

-R, --nohostname
    Потискује приказ поља назива домаћина.

-s, --since време
    Приказује стање пријављивања од наведеног времена. Ово је корисно, нпр. да би се лако одредило ко је био пријављен у одређеном времену. Опција се често комбинује са --until.

-t, --until време
    Приказује стање пријављивања све до наведеног времена.

-T, --tab-separated
    Користи АСКРИ tab знаке уместо размака да раздвоји колоне у излазу.

--time-format формат
    Дефинише излазни формат временске ознаке да буде један од notime, short, full, or iso. Варијанта notime уопште неће исписати ниједну временску ознаку, short је основни, а full је исто као опција --fulltimes. Варијанта iso ће приказати временску ознаку у ISO-8601 формату. ИСО формат садржи информације о временској зони, што га чини пожељнијим када се отисци истражују ван система.

-w, --fullnames
    Приказује пуна имена корисника и називе домена / ИП адресе на излазу. Називи домена и ИП адресе се скраћују на 16 знакова, а имена корисника се скраћују на 8 знакова када ова опција није наведена. Звездица се поставља као последњи знак скраћеног поља.

-x, --system
    Приказује уносе гашења система и измене нивоа извршења.

-h, --help
    Приказује текст помоћи и излази.

-V, --version
    Исписује издање и излази.

ФОРМАТИ ВРЕМЕНА

Опције које имају аргумент време разумеју следеће формате:
ГГГГММДДччммсс |
ГГГГ-ММ-ДД чч:мм:сс |
ГГГГ-ММ-ДД чч:мм | (секунде ће бити постављене на 00)
ГГГГ-ММ-ДД | (време ће бити постављено на 00:00:00)
чч:мм:сс | (датум ће бити постављен на данас)
чч:мм | (датум ће бити постављен на данас, секунде на 00)
сада |
јуче | (време је постављено на 00:00:00)
данас | (време је постављено на 00:00:00)
сутра | (време је постављено на 00:00:00)
+5мин |
-5дана |

ДАТОТЕКЕ

/var/log/wtmp, /var/log/btmp

БЕЛЕШКЕ

Датотеке wtmp и btmp се не могу наћи. Систем бележи информације у овим датотекама само ако су присутне. Ово је проблем локалног подешавања. Ако желите да се датотеке користе, могу бити направљене једноставном наредбом touch(1) (на пример, touch /var/log/wtmp).

Празан унос је исправна врста „wtmp“ уноса. То значи да се празна датотека или датотека са нулама не тумачи као грешка.

„utmp“ формат датотеке користи непромењиве величине ниске, што значи да врло дуге ниске није могуће сместити у датотеци и да их last не може приказати. Уобичајена ограничења су 32 бајта за име корисника и назив реда и 256 бајта за назив домаћина.

АУТОРИ

ПОГЛЕДАЈТЕ ТАКОЂЕ

login(1), wtmp(5), init(8), shutdown(8)

ПРИЈАВЉИВАЊЕ ГРЕШАКА

За пријављивање грешака, користите „https://github.com/util-linux/util-linux/issues[issue tracker]“.

ДОСТУПНОСТ

Наредба last је део „util-linux“ пакета који се може преузети са